ປ. ໂອບາມາ ຊົມເຊີຍ ພັນທະມິດ ອາຣັບ ທີ່ຮ່ວມໂຈມຕີ ເປົ້າໝາຍ ກຸ່ມລັດອິສລາມ ໃນຊີເຣຍ (ສະໄລດ໌/ວີດີໂອ)
ປະທານາທິບໍດີ ໂອບາມາ ໄດ້ກ່າວຊົມເຊີຍ ບັນດາປະເທດອາຣັບ ທີ່ເຂົ້າຮ່ວມກັບ ສຫລ ໃນການປະຕິບັດງານ ໂຈມຕີເປົ້າໝາຍ ກຸ່ມຫົວຮຸນແຮງ ລັດອິສລາມ ໃນຊີເຣຍ.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ກ່າວຊົມ ເຊີຍໃນວັນອັງຄານວານນີ້ ບັນດາປະເທດອາຣັບຈຳນວນນຶ່ງ ທີ່ເຂົ້າຮ່ວມ ກັບກຳລັງສະຫະລັດໃນການປະຕິບັດງານໂຈມຕີ ເປົ້າໝາຍ ຂອງກຸ່ມຫົວຮຸນແຮງລັດອິສລາມຢູ່ໃນຊີເຣຍ ໂດຍ ເອີ້ນວ່າມັນເປັນຮ່ອງຮອຍທີ່ສະແດງວ່າປະຊາຊົນໃນພາກຕາ ເວັນອອກກາງໄດ້ພາກັນລຸກຂຶ້ນຕໍ່ສູ້ເພື່ອໃຫ້ມີສັນຕິພາບແລະ ຄວາມໝັ້ນຄົງ ທີ່ປະຊາຊົນ ໃນຂົງເຂດດັ່ງກ່າວ ກໍຄື ໃນໂລກ ສົມຄວນທີ່ຈະໄດ້ຮັບນັ້ນ ໄພສານມີລາຍງານກ່ຽວກັບເລື່ອງ ນີ້ ມາສະເໜີທ່ານ ໃນອັນດັບຕໍ່ໄປ ບໍ່ເທົ່າໃດຊົ່ວໂມງ ກ່ອນໜ້າທ່ານໂອບາມາ ອອກມາກ່າວນັ້ນ ກຳລັງຂອງສະຫະລັດ ແລະ ກຸ່ມປະເທດພັນທະມິດອາຣັບ ໄດ້ໃຊ້ເຮືອບິນລົບ ເຮືອບິນບໍ່ມີຄົນຂັບ ແລະ ລູກສອນໄຟ ຄຣູສທີ່ຍິງຈາກກຳປັ່ນໂຈມຕີເປົ້າໝາຍຫລາຍສິບແຫ່ງຂອງພວກຫົວຮຸນແຮງລັດອິສລາມ ໃນຊີເຣຍເປັນເທື່ອທຳອິດ ຊຶ່ງເປັນການໂຈມຕີຄັ້ງໃຫຍ່ທີ່ສຸດ ນັບຕັ້ງແຕ່ທ່ານໂອບາມາໄດ້ ປະກາດ ເກືອບສອງອາທິດມາແລ້ວວ່າ ສະຫະລັດຈະທຳການຕໍ່ສູ້ເພີ້ມຂຶ້ນ ຕ້ານພວກຫົວ ຮຸນແຮງກຸ່ມນີ້ ປະທານາທິບໍດີໂອບາມາ ໄດ້ກ່າວໃນການຖະແຫຼງສັ້ນໆ ທາງໂທລະພາບວ່າ “ອາເມຣິກາ ແມ່ນ ມີຄວາມພາກພູມໃຈ ທີ່ໄດ້ຢືນຄຽງບ່າຄຽງໄຫລ່ ກັບບັນດາປະເທດເຫລົ່ານີ້ ໃນນາມ ຂອງຄວາມປອດໄພຮ່ວມກັນ ຂອງພວກເຮົາ ຄວາມເຂັ້ມແຂງຂອງກຸ່ມແນວໂຮມນີ້ ແມ່ນໄດ້ສະແດງໃຫ້ໂລກເຫັນ ຢ່າງຈະແຈ້ງວ່າ ມັນບໍ່ແມ່ນການຕໍ່ສູ້ ຂອງອາເມຣິກາແຕ່ພຽງປະ ເທດດຽວ ເໜືອສິ່ງອື່ນໃດທັງໝົດ ກໍແມ່ນວ່າ ປະຊາຊົນ ແລະລັດຖະບານ ຂອງປະເທດ ຕ່າງໆໃນພາກຕາເວັນອອກກາງໄດ້ປະຕິເສດ ຕໍ່ກຸ່ມ ISIL ແລະລຸກຂຶ້ນຕໍ່ສູ້ເພື່ອໃຫ້ມີສັນ ຕິພາບແລະຄວາມໝັ້ນຄົງທີ່ປະຊາຊົນ ຢູ່ໃນຂົງເຂດນັ້ນ ກໍຄືໃນໂລກ ສົມຄວນໄດ້ຮັບ ” ຍັງບໍ່ທັນເປັນທີ່ຈະແຈ້ງໃນທັນທີເທື່ອວ່າມີພວກຫົວຮຸນແຮງຈັກຄົນໄດ້ຖືກຂ້າຕາຍແຕ່ກຸ່ມ ສິ້ງຊອມສິດທິມະນຸດໃນຊີເຣຍ ທີ່ມີສຳນັກງານຢູ່ອັງກິດ ກ່າວວ່າ ມີພວກນັກລົບຂອງກຸ່ມຫົວຮຸນແຮງດັ່ງກ່າວ ຢ່າງໜ້ອຍ 120 ຄົນໄດ້ຖືກຂ້າຕາຍໃນການໂຈມຕີເປົ້າໝາຍ ບໍ່ຕ່ຳກວ່າ 50 ແຫ່ງ ໃນແຂວງ Raqqa ແລະແຂວງ Deir al-Zor ທາງພາກຕາເວັນອອກຂອງຊີເຣຍ ທ່ານ Rami Abdulrahman ຫົວໜ້າກຸ່ມສິ້ງຊອມສິດທິມະນຸດ ທີ່ຕິດຕາມເບິ່ງສົງຄາມຢູ່ໃນຊີເຣຍ ກ່າວວ່າ ມີຢ່າງໜ້ອຍ 300 ຄົນ ຮວມທັງສະມາຊິກຂອງກຸ່ມລັດອິສລາມ ແລະກຸ່ມອາລກາອີດາໄດ້ຖືກຂ້າຕາຍຫຼືບາດເຈັບ ໃນການຖິ້ມລະເບີດໂຈມຕີຄັ້ງນີ້ ກອງບັນຊາການທະຫານສະຫະລັດສຳຫລັບເຂດພາກຕາເວັນອອກກາງ ອາຟຣິກາເໜືອ ແລະ ເອເຊຍກາງ ຫລື CENTCOM ກ່າວວ່າ ການໂຈມຕີທາງອາກາດ 14 ຄັ້ງ ໄດ້ສ້າງຄວາມເສຍຫາຍ ຫຼືບໍ່ກໍທຳລາຍເປົ້າໝາຍຫ໌າຍໆແຫ່ງ ຢູ່ໃນ 4 ເຂດໃນພາກຕາເວັນອອກ ຂອງຊີເຣຍ ຮວມທັງເມືອງ Raqqa ທີ່ໝັ້ນຫລັກຂອງກຸ່ມລັດອິສລາມ ປະເທດບາຫ໌ເຣນ ຈໍແດັນ ກາຕ້າ ຊາອຸດີອາເຣເບຍ ແລະ ສະຫະລັດອາຣັບເອມີເຣສ ໄດ້ ປະກອບສ່ວນເຂົ້າຮ່ວມຫຼືບໍ່ກໍໃຫ້ການສະໜັບສະໜຸນຕໍ່ການໂຈມຕີຊຶ່ງພົວພັນກັບການໃຊ້ ເຮືອ ບິນລົບ ເຮືອບິນຖິ້ມລະເບີດ ເຮືອບິນບໍ່ມີຄົນຂັບແລະກຳປັ່ນຍິງລູກສອນໄຟຄຣູສ ພົນໂທ William Mayville ກ່າວໃນການຖະແຫຼງຂ່າວ ທີ່ທຳນຽບຫ້າແຈ ໃນວັນອັງຄານ ວານນີ້ວ່າ “ການໂຈມຕີໃນຄືນແລ້ວນີ້ ແມ່ນການເລີ້ມຕົ້ນໃນການປະຕິບັດການໂຈມຕີທີ່ ໜ້າເຊື່ອຖືແລະ ແກ່ຍາວ ເພື່ອທຳລາຍແລະສ້າງຄວາມເສຍຫາຍ ໃຫ້ແກ່ກຸ່ມລັດອິສລາມ ການໂຈມຕີເພີ້ມ ຕື່ມໃນທຳນອງດຽວກັນນີ້ ຄາດວ່າຈະມີຂຶ້ນຢ່າງແນ່ນອນ ” ປະທານາທິບໍດີໂອບາມາ ໄດ້ກ່າວໃນການຖະແຫຼງສັ້ນໆທາງໂທ ລະພາບວ່າ “ອາເມຣິກາແມ່ນມີຄວາມພາກພູມໃຈ ທີ່ໄດ້ຢືນຄຽງບ່າຄຽງໄຫລ່ ກັບບັນດາປະເທດເຫຼົ່ານີ້ ໃນນາມຂອງຄວາມປອດໄພຮ່ວມກັນຂອງພວກເຮົາ ຄວາມເຂັ້ມແຂງຂອງກຸ່ມແນວໂຮມນີ້ ແມ່ນໄດ້ສະແດງໃຫ້ໂລກເຫັນຢ່າງຈະແຈ້ງວ່າ ມັນບໍ່ແມ່ນການຕໍ່ ສູ້ຂອງອາເມຣິກາແຕ່ພຽງປະເທດດຽວ ເໜືອສິ່ງອື່ນໃດທັງໝົດ ກໍແມ່ນວ່າປະຊາຊົນແລະລັດຖະບານຂອງປະເທດຕ່າງໆໃນພາກຕາເວັນອອກກາງໄດ້ປະຕິເສດ ຕໍ່ກຸ່ມ ISIL ແລະລຸກຂຶ້ນຕໍ່ສູ້ເພື່ອໃຫ້ມີສັນຕິພາບແລະຄວາມໝັ້ນຄົງທີ່ປະຊາຊົນ ຢູ່ໃນຂົງເຂດນັ້ນ ກໍຄືໃນໂລກ ສົມຄວນໄດ້ຮັບ ” ຍັງບໍ່ທັນເປັນທີ່ຈະແຈ້ງໃນທັນທີເທື່ອວ່າ ມີພວກຫົວຮຸນແຮງຈັກຄົນໄດ້ຖືກຂ້າຕາຍ ແຕ່ກຸ່ມສິ້ງຊອມສິດທິມະນຸດໃນຊີເຣຍ ທີ່ມີສຳນັກງານຢູ່ອັງກິດ ກ່າວວ່າ ມີພວກນັກລົບຂອງກຸ່ມຫົວຮຸນແຮງດັ່ງກ່າວ ຢ່າງໜ້ອຍ 120 ຄົນ ໄດ້ຖືກຂ້າຕາຍໃນການໂຈມຕີເປົ້າໝາຍ ບໍ່ຕ່ຳກວ່າ 50 ແຫ່ງ ໃນແຂວງ Raqqa ແລະແຂວງ Deir al-Zor ທາງພາກຕາເວັນອອກຂອງຊີເຣຍ ທ່ານ Rami Abdulrahman ຫົວໜ້າກຸ່ມສິ້ງຊອມສິດທິມະນຸດ ທີ່ຕິດຕາມເບິ່ງສົງຄາມຢູ່ໃນຊີເຣຍ ກ່າວວ່າ ມີຢ່າງໜ້ອຍ 300 ຄົນ ຮວມທັງສະມາຊິກຂອງກຸ່ມລັດອິສລາມແລະກຸ່ມອາລກາອີດາໄດ້ຖືກຂ້າຕາຍຫຼືບາດເຈັບ ໃນການຖິ້ມລະເບີດໂຈມຕີຄັ້ງນີ້ ກອງບັນຊາການທະຫານສະຫະລັດ ສຳຫລັບເຂດພາກຕາເວັນອອກກາງ ອາ ຟຣິກາເໜືອ ແລະເອເຊຍກາງ ຫລື CENTCOM ກ່າວວ່າ ການໂຈມຕີທາງອາກາດ ໑໔ ຄັ້ງ ໄດ້ສ້າງຄວາມເສຍຫາຍ ຫຼືບໍ່ກໍທຳລາຍເປົ້າໝາຍຫລາຍໆ ແຫ່ງ ຢູ່ໃນ ໔ ເຂດໃນພາກຕາເວັນອອກຂອງຊີເຣຍ ຮວມທັງເມືອງ Raqqa ທີ່ໝັ້ນຫລັກຂອງກຸ່ມລັດອິສລາມ ປະເທດບາຫ໌ເຣນ ຈໍແດັນ ກາຕ້າ ຊາອຸດີອາເຣເບຍ ແລະສະຫະລັດອາຣັບເອ ມີເຣສ ໄດ້ປະກອບສ່ວນເຂົ້າຮ່ວມ ຫຼືບໍ່ກໍໃຫ້ການສະໜັບສະໜຸນຕໍ່ການໂຈມຕີຊຶ່ງພົວພັນກັບການໃຊ້ເຮືອບິນລົບ ເຮືອບິນຖິ້ມລະເບີດ ເຮືອບິນບໍ່ມີຄົນຂັບແລະກຳປັ່ນຍິງລູກສອນໄຟຄຣູສ ພົນໂທ William Mayville ກ່າວໃນການຖະແຫຼງຂ່າວ ທີ່ທຳນຽບຫ້າແຈ ໃນວັນອັງຄານວານນີ້ວ່າ “ການໂຈມຕີໃນຄືນແລ້ວນີ້ ແມ່ນການເລີ້ມຕົ້ນໃນການປະຕິບັດການໂຈມຕີ ທີ່ໜ້າເຊື່ອຖືແລະແກ່ຍາວ ເພື່ອທຳລາຍແລະສ້າງຄວາມເສຍຫາຍໃຫ້ແກ່ກຸ່ມລັດອິສລາມ ການໂຈມຕີເພີ້ມຕື່ມໃນທຳນອງດຽວກັນນີ້ ຄາດວ່າຈະມີຂຶ້ນຢ່າງແນ່ນອນ ” ການໂຈມຕີດັ່ງກ່າວຍັງໄດ້ແກ່ດຶງເປັນເທືີ່ອທຳອິດ ເອົາວໍຊິງຕັນເຂົ້າໄປສູ່ສົງຄາມກາງເມືອງໃນຊີເຣຍ ທີ່ດຳເນີນມາໄດ້ 3 ປີແລ້ວນັ້ນ ຊຶ່ງໄດ້ສັງຫານຢ່າງໜ້ອຍ ໒ ແສນຄົນ ແລະເຮັດໃຫ້ອີກຫຼາຍໆລ້ານຄົນຕ້ອງໄດ້ອົບພະຍົບຫລົບໄພ ກ່ອນ ໜ້ານີ້ ກອງກຳລັງຂອງສະຫະລັດໄດ້ໂຈມຕີເປົ້າໝາຍຂອງພວກຫົວຮຸນແຮງລັດ ອິສລາມຢູ່ໃນອີຣັກ ບ່ອນທີ່ວໍຊິງຕັນໃຫ້ການສະໜັບສະໜຸນຕໍ່ລັດຖະບານ ແຕ່ໄດ້ຢັ້ງມືຈາກການເຂົ້າພົວພັນທາງທະຫານຢູ່ໃນຊີເຣຍ ຍ້ອນການຄັດຄ້ານຕໍ່ປະທານາທິບໍດີ Bashar al-Assad ບໍ່ເປັນການຈະແຈ້ງວ່າ ສະຫະລັດໄດ້ແຈ້ງໃຫ້ຊີເຣຍຊາບ ແບບໃດ ກ່ອນທຳການໂຈມຕີນັ້ນ ໃນຖະແຫຼງການສະບັບນຶ່ງຂອງລັດຖະບານ ທີ່ປະກາດອອກທາງໂທລະພາບ ຂອງລັດນັ້ນ ກະຊວງການຕ່າງປະເທດຊີເຣຍກ່າວວ່າ ລັດຖະມົນຕີການຕ່າງປະເທດ ທ່ານ Walid al-Moualem ໄດ້ຮັບຈົດໝາຍສະບັບນຶ່ງຈາກລັດຖະມົນຕີການຕ່າງປະເທດສະຫະລັດ ທ່ານ John Kerry ໂດຍຜ່ານລັດຖະມົນຕີການຕ່າງປະເທດອີຣັກ ຊຶ່ງລັດຖະບານພາຍໃຕ້ການນຳພາຂອງຊາວຊີໄອທ໌ຢູ່ທີ່ນັ້ນເປັນພັນທະມິດທີ່ໃກ້ຊິດຂອງດາມັສກັສ ແຕ່ປາກົດວ່າ ທ່ານນາງ Jen Psaki ໂຄສົກຂອງກະຊວງການຕ່າງປະເທດສະຫະລັດ ໄດ້ໂຕ້ແຍ້ງກ່ຽວກັບເລື່ອງນີ້ ໂດຍກ່າວວ່າ ບໍ່ໄດ້ມີການຂໍອະນຸຍາດໃດໆ ແລະທ່ານ Kerry ກໍບໍ່ໄດ້ສົ່ງຈົດໝາຍໄປຫາຊີເຣຍ ທ່ານນາງ Psaki ເວົ້າວ່າ “ພວກເຮົາໄດ້ເຕືອນຊີເຣຍ ບໍ່ໃຫ້ແຊກແຊງກັບເຮືອບິນຂອງສະຫະລັດ ພວກເຮົາບໍ່ໄດ້ຂໍອະນຸຍາດຈາກອຳນາດປົກຄອງຊີເຣຍ ພວກເຮົາບໍ່ໄດ້ປະສານການປະຕິບັດງານຂອງພວກເຮົາກັບຊີເຣຍ ພວກເຮົາ ບໍ່ໄດ້ແຈ້ງລ່ວງໜ້າໃຫ້ຝ່າຍຊີເຣຍຊາບ ໃນລະດັບທະຫານ ຫລືວ່າສະແດງຮ່ອງຮອຍໃດໆໃຫ້ຮູ້ ກ່ຽວກັບກຳນົດເວລາໂຈມຕີຕໍ່ເປົ້າໝາຍທີ່ສະເພາະເຈາະຈົງໃດໆ ລັດຖະມົນຕີ Kerry ບໍ່ໄດ້ສົ່ງຈົດໝາຍ ໄປຫາອຳນາດປົກຄອງຊີ ເຣຍ ” ເມື່ອຖືກຖາມວ່າ ມີຮ່ອງຮອຍໃດໆບໍ ວ່າກຳລັງຕໍ່ຕ້ານອາກາດສະຍານຂອງຊີເຣຍໄດ້ແນເປົ້າໝາຍໃສ່ເຮືອບິນ ຫລືລູກສອນໄຟຂອງກຸ່ມແນວໂຮມ? ພົນໂທ Mayville ກ່າວແຕ່ພຽງວ່າ ບໍ່ ແຕ່ມີການແນເຣດ້າຕິດຕາມເບິ່ງຊື່ໆ ຊຶ່ງນັ້ນໝາຍ ຄວາມວ່າ ຊີເຣຍໄດ້ເລືອກທີ່ຈະບໍ່ທຳການເຄື່ອນໄຫວໃດໆ ທີ່ອາດຖືກເບິ່ງເຫັນວ່າເປັນການຂົ່ມຂູ່ ຫຼືທ້າທາຍ ພວກນັກລົບຊຸນນີ່ຂອງກຸ່ມລັດອິສລາມ ຊຶ່ງໄດ້ສ້າງຕັ້ງການປົກຄອງທາງສາສະ ໜາຂຶ້ນສຳຫຼັບພວກທີ່ນັບຖືສາສະໜາອິສລາມທັງໝົດ ທີ່ໄດ້ສ້າງຄວາມຕື່ນຕົກ ໃຈໃຫ້ແກ່ພາກຕາເວັນອອກກາງ ໂດຍການເຂົ້າຢຶດເອົາພາກເໜືອຂອງອີຣັກໃນ ເດືອນມິຖຸນາຜ່ານມານີ້ ພວກເຂົາໄດ້ສ້າງຄວາມຕື່ນຕົກໃຈ ໃຫ້ແກ່ປະເທດຕາເວັນຕົກເມື່ອສາມສີ່ອາທິດຜ່ານມານີ້ ໂດຍໄດ້ຕັດຫົວນັກຂ່າວອາເມຣິກັນ 2 ຄົນ ແລະພະນັກງານຊ່ອຍເຫຼືອຄົນນຶ່ງຂອງອັງກິດ ຊຶ່ງພາໃຫ້ມີຄວາມຢ້ານກົວກັນວ່າ ພວກເຂົາອາດຈະທຳການໂຈມຕີປະເທດຕາເວັນຕົກ ກອງບັນຊາການສຳຫຼັບເຂດພາກຕາເວັນອອກກາງຂອງສະຫະລັດແຈ້ງໃຫ້ຮູ້ອີກວ່າ ນອກນັ້ນ ກຳລັງອາເມຣິກັນຍັງໄດ້ທຳການໂຈມຕີ 8 ຖ້ຽວ ຕໍ່ພວກອະດີດນັກລົບກໍ່ການຮ້າຍອາລກາອີດາກຸ່ມນຶ່ງ ທີ່ຊື່ວ່າກຸ່ມ Khorasan ຢູ່ທາງກ້ຳຕາເວັນຕົກຂອງເມືອງ Aleppo ການເຄື່ອນໄຫວດັ່ງກ່າວ ແມ່ນເປັນການຕອບໂຕ້ຕໍ່ການວາງແຜນໂຈມຕີ ທີ່ສະຫະລັດສືບຮູ້ມາວ່າ ໃກ້ຈະມີຂຶ້ນຕໍ່ເປົ້າໝາຍຕ່າງໆທີ່ເປັນຜົນປະໂຫຍດຂອງສະຫະລັດແລະປະເທດຕາເວັນຕົກ ປະທານາທິບໍດີໂອບາມາເວົ້າວ່າ ປະທານາທິບໍດີໂອບາມາໄດ້ກ່າວ ເມື່ອວັນທີ ໑໐ ກັນຍາຜ່ານມາ ວ່າທ່ານໄດ້ ອະນຸມັດໃຫ້ມີການຂະຫຍາຍການໂຈມຕີທາງອາກາດເຂົ້າໄປໃນຊີເຣຍ ຕໍ່ກຸ່ມ ລັດອິສລາມ ພວກນັກລົບນິກາຍຊຸນນີ່ຈຸດັ່ງກ່າວ ຊຶ່ງປັດຈຸບັນມີອາວຸດຂອງສະຫະລັດທີ່ຢຶດໄດ້ໃນເວລາບຸກໂຈມຕີພາກເໜືອອີຣັກນັ້ນ ແມ່ນນຶ່ງໃນບັນດາພວກ ຄັດຄ້ານທີ່ເຂັ້ມແຂງທີ່ສຸດ ທີ່ຕໍ່ຕ້ານປະທານາທິບໍດີ Assad ຊຶ່ງນັບຖືສາສະໜານິກາຍນຶ່ງ ທີ່ມີກຳເນີດມາຈາກນິກາຍຊີໄອທ໌ ນອກນັ້ນ ພວກກຸ່ມລັດອິສລາມຍັງຕໍ່ສູ້ກັບກຸ່ມຊຸນນີ່ອື່ນໆທີ່ເປັນຄູ່ປໍລະປັກຢູ່ໃນຊີເຣຍ ຕໍ່ສູ້ກັບລັດຖະບານທີ່ນຳພາໂດຍຊາວຊີໄອທ໌ໃນອີຣັກ ແລະກັບກຳລັງຂອງຊາວເຄີດຢູ່ໃນທັງສອງຟາກຂອງຊາຍແດນ ຊີເຣຍຕິດກັບອີຣັກນັ້ນ ໃນຮອບອາທິດຜ່ານມານີ້ ກຸ່ມລັດອິສລາມຍັງໄດ້ບຸກຄືບໜ້າເຂົ້າໄປໃນເຂດຢູ່ອາໄສຂອງຊາວເຄີດໃນພາກເໜືອຊີເຣຍ ເລາະຕາມຊາຍແດນເທີກີ ທີ່ເຮັດໃຫ້ຫຼາຍກວ່າ ໑໓໐໐໐໐ ຄົນ ຕ້ອງໄດ້ຂ້າມຊາຍແດນເຂົ້າໄປຫຼົບໄພຢູ່ໃນເທີກີ ກ່ອນການໂຈມຕີໃນຕອນເຊົ້າມືດວັນອັງຄານນັ້ນ ສະຫະລັດໄດ້ທຳການໂຈມຕີທາງອາກາດ ໑໙໐ ຖ້ຽວ ໃນຄວາມພະຍາຍາມເພື່ອຊ່ອຍກຳລັງອີຣັກແລະຊາວເຄີດ ຂັບໄລ່ພວກນັກລົບອິສລາມ ບໍ່ໃຫ້ເຂົ້າໄປໃກ້ເຂດທີ່ມີປະຊາຊົນອາໄສຢູ່ ແລະໂຮງການຂອງລັດຖະບານນັ້ນ ການເຂົ້າຮ່ວມຂອງບັນດາປະເທດພັນທະມິດອາຣັບ ແມ່ນມີຄວາມສຳຄັນເປັນພິເສດ ເພື່ອຄວາມໜ້າເຊື່ອຖືຂອງການໂຈມຕີພາຍໃຕ້ການນຳພາຂອງສະຫະລັດ ພັນທະມິດບາງປະເທດຂອງສະຫະລັດໃນພາກຕາເວັນອອກກາງ ຍັງມີຄວາມສົງໄສບໍ່ແນ່ໃຈກ່ຽວກັບວ່າ ວໍຊິງຕັນຈະມຸ້ງໝັ້ນຫຼາຍປານໃດຕໍ່ບັນຫາຂັດແຍ້ງ ທີ່ເກືອບວ່າທຸກໆປະເທດຢູ່ໃນຂົງເຂດຕ່າງກໍມີສ່ວນໄດ້ສ່ວນເສຍ ທ່າມກາງການ ແຕກແຍກທີ່ມີມາເປັນເວລາ 1300 ປີ ລະຫວ່າງສາສະໜາອິສລາມນິກາຍຊຸນນີ່ ແລະຊີໄອທ໌ ໂດຍໄດ້ຮັບການໜຸນຫລັງຈາກຈໍແດັນແລະບັນດາປະເທດໃນເຂດອ່າວເປີເຊຍ ນັ້ນ ວໍຊິງຕັນຈຶ່ງໄດ້ຮັບການສະໜັບສະໜຸນ ຈາກບັນດາປະເທດນັບຖືນິກາຍຊຸນນີ່ ທີ່ມີຄວາມກຽດຊັງຕໍ່ທ່ານ Assad ແຕ່ແນວໃດກໍຕາມ ວໍຊິງຕັນແມ່ນຍັງບໍ່ທັນ ໄດ້ຮັບການສະໜັບສະໜຸນຈາກທ່ານ Assad ເທື່ອ ຫລືພັນທະມິດສຳຄັນຂອງທ່ານຢູ່ໃນຂົງເຂດ ກໍຄືປະເທດອີຣ່ານ ທີ່ນັບຖືນິກາຍຊີໄອທ໌ ບັນດາພັນທະມິດຕາເວັນຕົກແຕ່ໃດໆມາຂອງສະຫະລັດ ຊຶ່ງຮວມທັງອັງກິດທີ່ໄດ້ເຮັດສົງຄາມຄຽງບ່າຄຽງໄຫລ່ກັບສະຫະລັດ ຢູ່ໃນອີຣັກແລະອັຟການິສຖານນັ້ນ ມາຮອດປັດຈຸບັນຍັງບໍ່ທັນເຂົ້າຮ່ວມໃນການໂຈມຕີເທື່ອ ຝຣັ່ງໄດ້ທຳການໂຈມຕີພວກຫົວຮຸນແຮງລັດອິສລາມໃນອີຣັກ ແຕ່ບໍ່ແມ່ນໃນຊີເຣຍ ສ່ວນນາຍົກລັດຖະມົນຕີອອສເຕຣເລຍ ທ່ານ Tony Abbott ໄດ້ກ່າວຊົມເຊີຍ ການດຳເນີນຄວາມພະຍາຍາມດັ່ງກ່າວ ໂດຍເວົ້າວ່າ ຄວາມພະຍາຍາມຂອງນາໆຊາດແມ່ນຈຳເປັນ ເພື່ອປາບປາມໄພຂົ່ມຂູ່ຂອງກຸ່ມລັດອິສລາມ ອອສເຕຣເລຍໄດ້ຮັບປາກ ທີ່ຈະສົ່ງທະຫານ 600 ຄົນ ແລະເຮືອບິນລົບ 8 ລຳໄປຊ່ອຍ ທ່ານ Abbott ກ່າວຕໍ່ສະພາແຫ່ງຊາດໃນວັນອັງຄານວານນີ້ວ່າ “ນີ້ແມ່ນບັນຫາ ຂອງໂລກ ນີ້ແມ່ນພວກຫົວຮຸນແຮງແລະໂຫດຮ້າຍປ່າເຖື່ອນ ແລະອາດຈະກາຍ ເປັນພວກກໍ່ການຮ້າຍຢູ່ໃນປະເທດຂອງພວກເຂົາເຈົ້າ ” ໃນອາທິດນີ້ ເຈົ້າໜ້າທີ່ປະຕິບັດກົດໝາຍຂອງອອສເຕຣເລຍໄດ້ປະຕິບັດງານຕໍ່ ຕ້ານພວກກໍ່ການຮ້າຍ ຢູ່ໃນ 25 ແຫ່ງ ທີ່ນະຄອນຊິດນີ ແລະ ບຣິສເບນ ຫລັງ ຈາກເຈົ້າໜ້າໄດ້ເຕືອນກ່ຽວກັບການໂຈມຕີ ທີ່ອາດມີຂຶ້ນໂດຍພວກທີ່ກັບຄືນມາຈາກບັນຫາຂັດແຍ້ງໃນພາກຕາເວັນອອກກາງ ເຈົ້າໜ້າທີ່ສືບລັບກະປະມານວ່າ ມີຊາວອອສເຕຣເລຍ ໖໐ ຄົນ ພວມຮ່ວມສູ້ລົບກັບກຸ່ມຫົວຮຸນແຮງ ການກວດລ້າງຍັງຜົນໃຫ້ ໒ ຄົນ ຖືກຟ້ອງຮ້ອງໃນຂໍ້ຫາທີ່ຮ້າຍແຮງ ສ່ວນຢູ່ທີ່ນະຄອນຫຼວງມົສກູ ຣັດເຊຍເວົ້າວ່າ ການໂຈມຕີດັ່ງກ່າວ ຄວນໄດ້ມີການຕົກລົງກັນກັບດາມັສກັສທີ່ເປັນພັນທະມິດຂອງຕົນ ແລະຈະກໍ່ໃຫ້ເກີດຄວາມເຄັ່ງຕຶງຢູ່ໃນພູມີພາກ ກະຊວງການຕ່າງປະເທດຣັດເຊຍ ກ່າວໃນຖະແຫຼງການສະບັບນຶ່ງວ່າ “ການກະທຳໃດໆກໍຕາມໃນທຳນອງນີ້ ຈະສາມາດມີຂຶ້ນໄດ້ ກໍຕໍ່ເມື່ອມັນສອດຄ່ອງກັບກົດໝາຍນາໆຊາດເທົ່ານັ້ນ ແລະນັ້ນບໍ່ໄດ້ໝາຍເຖິງ ການແຈ້ງໃຫ້ຊາບຢ່າງເປັນທາງການແຕ່ພຽງຝ່າຍດຽວ ແຕ່ໝາຍຄວາມວ່າ ຕ້ອງມີການຍິນຍອມເຫັນພ້ອມນຳຢ່າງຈະແຈ້ງ ຂອງລັດຖະບານຊີເຣຍ ຫລືການອະນຸມັດທີ່ມາຈາກ ການຕັດສິນໃຈທີ່ກ່ຽວຂ້ອງກັບເລື້ອງນີ້ ຂອງສະພາຄວາມໝັ້ນຄົງສະຫະປະຊາຊາດ ”